దొంతి మాధవ రెడ్డి

దొంతి మాధవ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన నర్సంపేట నియోజకవర్గం నుండి 2014లో ఎమ్మెల్యేగా గెలిచాడు.

జననం, విద్యాభాస్యం 
దొంతి మాధవ రెడ్డి 16 ఆగష్టు 1961లో తెలంగాణ రాష్ట్రం, వరంగల్ జిల్లా, చెన్నారావుపేట మండలం, అమీనాబాద్ గ్రామంలో జన్మించాడు. ఆయన నర్సంపేటలోని ప్రభుత్వ జూనియర్ కళాశాల నుండి ఇంటర్మీడియట్ 1976లో పూర్తి చేశాడు.

రాజకీయ జీవితం
దొంతి మాధవ రెడ్డి కాంగ్రెస్  ద్వారా రాజకీయాల్లోకి వచ్చి 1981 నుండి 1988 వరకు అమీనాబాద్ గ్రామా సర్పంచ్‌గా, 1995 నుండి 2000  వరకు వరంగల్ జిల్లా డీసీసీబీ ఛైర్మన్‌గా పని చేశాడు. ఆయన 1999, 2009లో జరిగిన అసెంబ్లీ ఎన్నికలలో నర్సంపేట నియోజకవర్గం నుండి కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి రేవూరి ప్రకాష్ రెడ్డి చేతిలో ఓడిపోయాడు.

ఆయనకు తెలంగాణ రాష్ట్రం ఏర్పడిన తరువాత  2014లో తెలంగాణ అసెంబ్లీకి జరిగిన ఎన్నికల్లో కాంగ్రెస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి టీఆర్ఎస్ అభ్యర్థి  పెద్ది సుదర్శన్‌ రెడ్డి పై 18376 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై తిరిగి కాంగ్రెస్ పార్టీలో చేరాడు. ఆయన 2018లో జరిగిన కాంగ్రెస్‌ పార్టీ ప్లీనరీలో ఏఐసీసీ సభ్యుడిగా నియమితుడయ్యాడు. మాధవ రెడ్డి 2018లో జరిగిన ఎన్నికల్లో  కాంగ్రెస్ పార్టీ అభ్యర్థిగా పోటీ చేసి  తన సమీప ప్రత్యర్థి టీఆర్ఎస్ అభ్యర్థి పెద్ది సుదర్శన్‌ రెడ్డి పై 16975 ఓట్ల తేడాతో ఓడిపోయాడు.

మూలాలు

ఆంధ్రప్రదేశ్ శాసన సభ్యులు (2014)
1961 జననాలు
వరంగల్లు జిల్లా వ్యక్తులు